Fake certificate racket busted: ধুবুৰী আৰক্ষীয়ে শনিবাৰে ধুবুৰী চহৰৰ নাথপাৰা অঞ্চলত এক অভিযান চলাই ভুৱা শৈক্ষিক প্ৰমানপত্ৰ তথা আন নথি প্ৰস্তুত কৰাত জড়িত এটা জালিয়াতি চক্ৰ উৎখাত কৰে। এটা চুৰিৰ গোচৰত নাথাপাৰা অঞ্চলৰ গোলা শ্বাহজামাল নামৰ ব্যক্তিৰ বাসগৃহত তালাচী অভিযান চলোৱাৰ সময়ত এই চক্ৰটোৰ কথা পোহৰলৈ আহে। আৰক্ষীয়ে জানিবলৈ দিয়ে যে কেইদিনমান পূৰ্বে এক বিশেষ সূত্ৰৰ খৱৰৰ ভিত্তিত ছহিদুল ওৰফে ছহিবুৰ ৰহমান নামৰ লোকজনক ধুবুৰী চহৰৰ ভাটিগাঁও এলেকাৰ পৰা গ্ৰেপ্তাৰ কৰা হৈছিল আৰু তেওঁৰ জিম্মাৰ পৰা কিছুমান ভুৱা প্ৰমানপত্ৰ তথা নথি উদ্ধাৰ কৰা হৈছিল। ছহিদুলৰ স্বীকাৰোক্তিৰ ভিত্তিত ধুবুৰী আৰক্ষীয়ে শনিবাৰে গোলাম শ্বাহজামালৰ বাসগৃহত পুনৰ এক তালাচী চলায় আৰু চৌহদৰ ভিতৰত এটা ভুৱা প্ৰমানপত্ৰ বনোৱা সৰু কাৰাখান ধৰা পেলায়।